{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":33,"n_cols":6,"rows_kept":33,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Poziv na dodjelu bespovratnih sredstava - Izgradnja i opremanje postrojenja za obradu reciklabilnog otpada"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"NATALIA BOŽENA ZIELINSKA","UPUTE ZA PRIJAVITELJE","U kontekstu ulaganja u recikliranje biootpada, iz dokumentacije Poziva nije jasno naznačeno na koji se način tretiraju projekti biološke oporabe biootpada u pogledu potrebe za ishođenjem dozvole za gospodarenje otpadom.\n\nSukladno Zakonu o gospodarenju otpadom (NN 84/21), propisano je da se djelatnost oporabe otpada na određenoj lokaciji može odvijati postupkom oporabe za koji se ne izdaje dozvola za gospodarenje otpadom, već je dovoljan upis u Očevidnik sakupljača i oporabitelja otpada, ako su ispunjeni propisani uvjeti.\nDodatno, Pravilnikom o gospodarenju otpadom (NN 106/22 i 138/24), u Dodatku VII., točki 2. jasno su definirani uvjeti za:\nBiološku aerobnu oporabu (kompostiranje) biootpada\n• postupci oporabe: R3 i R13\n• najveći dopušteni kapacitet: do 75 t otpada/dan\n• najveća dopuštena količina otpada na lokaciji: 250 t\n• uz jasno definirane vrste otpada i dodatne uvjete obrade\nS obzirom na navedeno, za određene projekte obrade biootpada ne postoji obveza ishođenja dozvole za gospodarenje otpadom, već isključivo obveza upisa u odgovarajući očevidnik."]
[2,"GRINN- ZELENI INOVACIJSKI KLASTER","UPUTE ZA PRIJAVITELJE,\n1. OPĆE INFORMACIJE","U prijedlogu Poziva, u dijelu Prioritet i specifični cilj Programa primjenjiv na Poziv Svrha poziva, navedeno je da će se, vezano uz Plan gospodarenja otpadom (PGO), kroz ovaj Poziv dodatno poticati aktivnosti usmjerene postizanju Cilja 1.  Komunalni otpad, Cilja 2. Otpadna ambalaža te Cilja 8.  Otpadne gume i otpadna ulja.\n\nMeđutim, iz cjelokupnog teksta prijedloga Poziva nije jasno proizlazi li da su navedene aktivnosti ujedno i jedine prihvatljive aktivnosti za dodjelu potpore, odnosno ostaje nejasno jesu li aktivnosti recikliranja ostalih vrsta otpada isključene iz financiranja u okviru ovog Poziva. Smatramo da ovakva nejasnoća može dovesti do različitih tumačenja među potencijalnim prijaviteljima.\n\nPosebno ističemo da Plan gospodarenja otpadom Republike Hrvatske prepoznaje građevni otpad kao jednu od količinski najznačajnijih vrsta otpada, s izraženim potencijalom za ponovnu uporabu i recikliranje, uz naglasak na smanjenje odlaganja i poticanje obrade u skladu s hijerarhijom gospodarenja otpadom i načelima kružnog gospodarstva. Aktivnosti recikliranja građevnog otpada stoga izravno doprinose ostvarivanju općih ciljeva PGO-a i relevantnih strateških dokumenata.\n\nSlijedom navedenog, predlažemo da se u okviru Poziva jasnije i nedvosmisleno definira opseg prihvatljivih aktivnosti recikliranja otpada, uključujući i aktivnosti recikliranja građevnog otpada, kako bi se osigurala transparentnost Poziva i jednak pristup svim potencijalnim prijaviteljima."]
[3,"NATALIA BOŽENA ZIELINSKA","UPUTE ZA PRIJAVITELJE,\n1. OPĆE INFORMACIJE","U dokumentaciji Poziva navodi se da će projekt doprinijeti sprječavanju nastanka otpada, povećanju odvajanja, prikupljanja odvojenog otpada i recikliranja stakla, papira i kartona, metala, plastike, drva i biootpada, u skladu s ciljevima Akcijskog plana za kružno gospodarstvo i Zakona o gospodarenju otpadom (NN 84/21 i 142/23).\nMeđutim, iz navedene formulacije nije jasno odnosi li se prihvatljivost navedenih materijala isključivo na otpadnu ambalažu (npr. papirna i kartonska ambalaža, plastična ambalaža i sl.) ili je prihvatljivo i recikliranje materijala koji nastaju kao proizvodni otpad / nusproizvod u industrijskim procesima, a koji po svojoj prirodi i klasifikaciji pripadaju istim materijalnim tokovima (npr. papir, karton, plastika, metal, drvo).\nOva nejasnoća ima izravan utjecaj na opseg prihvatljivih projekata, osobito za proizvodna poduzeća kod kojih otpad ne nastaje primarno kao ambalaža, već kao tehnološki višak ili proizvodni ostatak.\nMolimo pojašnjenje odnosi li se u okviru ovog Poziva prihvatljivost recikliranja materijala navedenih u dijelu:\n„staklo, papir i karton, metal, plastika, drvo i biootpad“\nisključivo na otpadnu ambalažu ili je prihvatljivo i ulaganje u recikliranje navedenih materijala kada oni nastaju kao proizvodni otpad ili nusproizvod iz industrijskih procesa, pod uvjetom da su klasificirani kao otpad sukladno važećem Katalogu otpada i Zakonu o gospodarenju otpadom?\nDodatno, molimo potvrdu da su projekti usmjereni na internu obradu vlastitog proizvodnog otpada (npr. papir, karton, plastika, metal ili drvo nastali tijekom proizvodnje) prihvatljivi u okviru ovog Poziva, ako doprinose ciljevima smanjenja odlaganja otpada i povećanja materijalne oporabe."]
[4,"HRVOJKA SKOKOVIĆ HARAŠIĆ","UPUTE ZA PRIJAVITELJE,\n1. OPĆE INFORMACIJE","S obzirom na to da nije javno dostupan Program potpora, nije jasno hoće li u istome biti jasno navedeni sektori koji će biti prihvatljivi za ulaganje (na primjer, ulaganje u recikliranje plastike, biootpada, ambalažnog, građevinskog.....). Molimo da se radi izbjegavanja svake dvojbe za Prijavitelje, nastoji čim jasnije navesti prihvatljivost Projekta (ukoliko je primjenjivo, navodom prihvatljivih ključnih brojeva ili drugom metodologijom koja će smanjiti količinu pitanja Prijavitelja...). hvala!"]
[5,"HRVOJKA SKOKOVIĆ HARAŠIĆ","UPUTE ZA PRIJAVITELJE,\n1. OPĆE INFORMACIJE","Molimo nadležno tijelo da razmotri proširenje navoda prihvatljivih materijala - u kontekstu Cilja 8 PGO-a trenutno su prihvatljiva otpadna vozila, međutim, skrećemo pozornost na problematiku otpadnih plovila i njihova zbrinjavanja vs. recikliranja, posebno onih koja se sastoje od materijala poput staklo-plastike, iako se predmetni materijal može kvalitetno reciklirati u granulat koji se može ponovno upotrijebiti."]
[6,"HRVOJKA SKOKOVIĆ HARAŠIĆ","UPUTE ZA PRIJAVITELJE,\n1. OPĆE INFORMACIJE","Poštovani, na Javnom pozivu za ulaganje u kružno gospodarstvo koji se financira iz NPOO-a NPOO.C1.3.R2-I1.03 također je bilo prihvatljivo ulaganje u R postupke za ambalažu. Međutim, kroz pitanja i odgovore tada je navedeno da nije prihvatljiv ambalažni otpad koji se sastoji od više komponenenti - primjerice, ambalažni karton koji se sastoji od više slojeva - kartona, metala, plastike. Molimo nadležno tijelo da u budućem pozivu uzme u obzir da mješovita ambalaža kao iz primjera završava u komunalnom otpadu, iako postoje gospodarski subjekti koji bi predmetni otpad rado reciklirali te na taj način doprinijeli Ciljevima predmetnog Poziva. Također molimo da se pokuša pojasniti i status \"Tetrapak\" ambalaže koja se također sastoji od više slojeva u pogledu prihvatljivosti za R postupke u predmetnom Pozivu."]
[7,"HRVATSKA UDRUGA KOMPOSTANA","UPUTE ZA PRIJAVITELJE,\n1. OPĆE INFORMACIJE","Predlažemo povećanje maksimalnog iznosa bespovratnih sredstava po projektu kako bi se omogućila cjelovita provedba niže predloženih aktivnosti te uvođenje dodatnih kategorija prihvatljivih troškova.\nRadi potpune provedbe projektnog obuhvata predlaže se povećati maksimalni iznos bespovratnih sredstava na najmanje 7.000.000,00 EUR po projektu. Posljedično se predlaže i povećanje ukupne alokacije poziva, sukladno raspoloživim \nsredstvima."]
[8,"LANA SEIDL","UPUTE ZA PRIJAVITELJE,\n1. OPĆE INFORMACIJE","Podnaslov ''Specifične odredbe za projekte ulaganja u postrojenja za recikliranje'' (...) Otpad se treba obrađivati sukladno Pravilniku o gospodarenju otpadom (NN 106/22)  - ažurirati novodonesene verzije Pravilnika -> Pravilnik o gospodarenju otpadom (NN 106/22, 138/24, 108/25)"]
[9,"DARIJAN VINTER","UPUTE ZA PRIJAVITELJE,\n1. OPĆE INFORMACIJE","Navodi se da \"prijavitelj može podnijeti više projektnih prijedloga, ali za različite vrste otpada\" iako nigdje u pozivu nije specificirano/grupirano koje vrste otpada su prihvatljive."]
[10,"DARIJAN VINTER","2. PRIHVATLJIVOST PRIJAVITELJA I KRITERIJI ISKLJUČENJA,\n2.2.Pravila koja se primjenjuju na Poziv","Sukladno definiciji prihvatljivih prijavitelja u sklopu ovih Uputa, nisu svi prijavitelji obveznici Zakona o javnoj nabavi."]
[11,"ANA CVITKOVIĆ-KOMESAROVIĆ","2. PRIHVATLJIVOST PRIJAVITELJA I KRITERIJI ISKLJUČENJA,\n 2.3.Kriteriji isključenja Prijavitelja iz postupka dodjele","U točki 2. je navedeno: \"Prijavitelj u sklopu ovog Poziva može biti pravna ili fizička osoba koja je malo, srednje ili veliko poduzeće koje je, na dan podnošenja projektnog prijedloga, registrirano najmanje godinu dana u sudskom ili drugom odgovarajućem registru države sjedišta Prijavitelja. \"\n\nIstovremeno u točki 2.2. je navedeno: \"Prijavitelji su obveznici Zakona o javnoj nabavi (NN br. 120/16, 114/22) i obavezni su tijekom provedbe aktivnosti držati se istog.\".\n\nNavedeno znači da su na predmetni poziv prihvatljiva samo javna komunalna poduzeća - a što je u suprotnosti s točkom 2.\n\nUkoliko je, sukladno točki 2.  prihvatljiv prijavitelj pravna ili fizička osoba koja je malo, srednje ili veliko poduzeće - molim prilagodite sve odredbe Poziva za provedbu postupaka nabava sukladno pravilima za neobveznike zakona o javnoj nabavi,  ne da se nabave provode sukladno Zakonu o javnoj nabavi"]
[12,"GRINN- ZELENI INOVACIJSKI KLASTER","UPUTE ZA PRIJAVITELJE,\n3. PRIHVATLJIVOST PROJEKTA","U točkama 1. i 2. navodi se sljedeće: „Projekt će doprinijeti sprečavanju nastanka otpada, povećanju odvajanja otpada, prikupljanja odvojenog otpada, recikliranja (staklo, papir i karton, metal, plastika, drvo i biootpad) i smanjenju odlaganja otpada.. „\n\nMolimo pojašnjenje u Uputama za prijavitelje znači li navedeno da će se financirati isključivo projekti koji se odnose na recikliranje navedenih vrsta otpada (staklo, papir i karton, metal, plastika, drvo i biootpad), ili će biti prihvatljivi i projekti koji se odnose na ostale vrste otpada navedene na stranici 6. nacrta Uputa za prijavitelje, u dijelu Svrha projekta, gdje se navodi da Poziv dodatno potiče aktivnosti usmjerene na postizanje: Cilja 1. – Komunalni otpad; Cilja 2. – Otpadna ambalaža; Cilja 8. – Otpadne gume i otpadna ulja.\n\nPlan gospodarenja otpadom prepoznaje građevni otpad kao jednu od najzastupljenijih vrsta otpada s visokim potencijalom za ponovnu uporabu i recikliranje. Posebno se ističe važnost smanjenja odlaganja i poticanja obrade prema hijerarhiji gospodarenja otpadom i načelima kružnog gospodarstva, čime recikliranje građevnog otpada izravno doprinosi ostvarivanju ciljeva PGO-a i strateških dokumenata. \n\nStoga predlažemo da Poziv precizno definira prihvatljive aktivnosti recikliranja otpada, uključujući građevni otpad, kako bi se osigurala transparentnost i jednak pristup svim prijaviteljima."]
[13,"HRVOJKA SKOKOVIĆ HARAŠIĆ","UPUTE ZA PRIJAVITELJE,\n3. PRIHVATLJIVOST PROJEKTA","PRIHVATLJIVOST PROJEKTA: u tekstu se navodi da sukladno GBERu mora postojati tzv. poticajni učinak te se navodi \"Smatra se da potpora ima učinak poticaja ako je Prijavitelj/Korisnik podnio pisani zahtjev za potporu na ovaj Poziv prije početka rada na projektu ili djelatnosti\". S druge strane imamo u Wordu točku 8, ovje rimsko viii. gdje navodi \"8. Projekt u trenutku podnošenja projektnog prijedloga nije ni fizički ni financijski završen; ako je projekt započeo prije podnošenja zahtjeva za financiranje, poštovan je primjenjivi zakonski okvir\". Molimo u UZP jasno navesti koji je relevantan trenutak u vremenu za prihvatljvost Projekta (od podnošenja PP-a ili ranije od nekog datuma uz uvjet pridržavanja NOJN i sl.), a s obzirom da se u tekstu spominje i \"Trošak mora nastati u razdoblju provedbe projekta, najranije 1. siječnja 2021. godine, a inicijalno najkasnije do 30. lipnja 2029. godine.\" te u Neprihvatljivim troškovima i \"• Trošak nastao prije 1. siječnja 2021. godine.\""]
[14,"NATALIA BOŽENA ZIELINSKA","UPUTE ZA PRIJAVITELJE,\n3. PRIHVATLJIVOST PROJEKTA","U dijelu Poziva koji se odnosi na pokazatelj RCO34 – Dodatni kapacitet za recikliranje otpada (t/god), definirano je da se radi o dodatnim kapacitetima uključenima u sustav gospodarenja otpadom RH, koji su rezultat podržanih aktivnosti, a kao izvor provjere navodi se Završno izvješće o provedbi projekta i važeći akt za obavljanje djelatnosti gospodarenja otpadom.\n\nMeđutim, iz dokumentacije Poziva nije jasno definirano postoje li dodatne ugovorne obveze korisnika nakon sklapanja Ugovora, osobito u pogledu:\n• obveze prijave količina otpada u nacionalne informacijske sustave, te\n• obveze redovitog izvještavanja putem sustava eONTO ili drugog informacijskog sustava za praćenje tokova otpada.\n\nU prethodnim pozivima slične tematike, takva je obveza bila naknadno uvedena kroz pojašnjenja, odnosno dodana u obliku napomene nakon sklapanja Ugovora, što je za korisnike predstavljalo dodatnu administrativnu obvezu koja nije bila jasno naznačena u Uputama za prijavitelje.\n\nS obzirom na to da pokazatelj RCO34 ima izravne financijske posljedice u slučaju neostvarenja, važno je da su sve obveze korisnika u vezi s praćenjem i prijavom količina recikliranog otpada jasno, transparentno i unaprijed definirane."]
[15,"HRVOJKA SKOKOVIĆ HARAŠIĆ","UPUTE ZA PRIJAVITELJE,\n3. PRIHVATLJIVOST PROJEKTA","Molimo jasno navesti prihvatljivo razdoblje za provedbu projekta u UZPu - sada je navedeno \"Trošak mora nastati u razdoblju provedbe i biti plaćen u razdoblju prihvatljivosti troškova/izdataka da bi bio prihvatljiv za financiranje. Trošak mora nastati u razdoblju provedbe projekta, najranije 1. siječnja 2021. godine, a inicijalno najkasnije do 30. lipnja 2029. godine.\nRazdoblje provedbe projekta u okviru Poziva bit će jasno definirano u Ugovoru o dodjeli bespovratnih sredstava (Prilog 1. ovog Poziva). \n\"\nRadi izbjegavanja svake dvojbe za Prijavitelje, ljubazno molimo trajanje provedbe/prihvatljivo razdoblje navesti i u UZPu, a posebno radi onih Prijavitelja koji imaju komponentu izgradnje te s tim vezane rokove za ishođenje svih relevantnih dozvola."]
[16,"LANA SEIDL","UPUTE ZA PRIJAVITELJE,\n3. PRIHVATLJIVOST PROJEKTA","Točka vii, podtočka b. dokaz iz točke 11. Tablice 7. ovih Uputa, Prijavitelj raspolaže lokacijom za obavljanje djelatnosti gospodarenja otpadom i/ili skladištenje nabavljene opreme - u slučaju da predmet Poziva budu i mobilna postrojenja, prijedlog je da se u uputama za prijavitelje naznači razlika između lokacije na kojoj se obavlja djelatnost gospodarenja otpadom za koju je potrebno priložiti/ ishoditi Dozvolu za gospodarenje otpadom, i lokacija skladištenja opreme. Isto je važno iz razloga što postojanje lokacije za skladištenje opreme nije nužno i lokacija na kojoj se obavlja djelatnost GO te ne može biti uvjet na temelju kojeg se dobiva Dozvola za gospodarenje otpadom."]
[17,"HRVOJKA SKOKOVIĆ HARAŠIĆ","UPUTE ZA PRIJAVITELJE,\n4.PRIHVATLJIVOST AKTIVNOSTI","U nacrtu je navedeno \" - građenje odnosno izvođenje radova, potrebnih za ugradnju opreme za recikliranje,  sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23);\", a na to se veže i kriterij odabira 4.3. \nRadi izbjegavanja svake dvojbe za prijavitelje, molimo u uZP jasno navesti je li kao aktivnost prihvatljiva izgradnja (te kasnije i prihvatljiv trošak) objekata u kojima će biti smještena postrojenja za obradu reciklabilanog otpada sukladno Zakonu o gradnji - za što je potrebna građevinska dozvola ili se pojam \"izgradnja\" u ovom konkretnom nacrtu budućeg Javnog poziva odnosi isključivo na radove povezane sa ugradnjom opreme/postrojenja koja se projektom nabavlja/ju? ako je tomu tako, predlažemo izmijeniti naziv Javnog poziva u \"Opremanje postrojenja....\" ukoliko se u smatra da je infrastrukturna prilagodba zapravo prateća podaktivnost nužna za prilagodbu objekta za novu opremu, kao što je to bio slučaj i u spomenutom NPOO pozivu pa se u tom smislu kroz budući Poziv prihvaćaju radovi/popratne usluge temeljem Pravilnika o jednostavnim i drugim građevinama i radovima."]
[18,"HRVATSKA UDRUGA KOMPOSTANA","UPUTE ZA PRIJAVITELJE,\n4.PRIHVATLJIVOST AKTIVNOSTI","Predlažemo uvrstiti u prihvatljive aktivnosti projekta građenje i izvođenje radova sukladno Zakonu o gradnji, budući da se izgradnja adekvatnog postrojenja (hale za prihvat, oporabu i kompostiranje biootpada postupkom R3) ne može \nkvalitetno, sigurno i u cijelosti provesti isključivo radovima koji su dopušteni prema Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23).\nKod opremanja ovakvih postrojenja najveći pojedinačni trošak u pravilu predstavlja upravo izgradnja hala, osobito kada je cjelokupni proces projektiran kao zatvoren sustav (radi kontrole emisija mirisa, procjednih voda i uvjeta procesa), umjesto na otvorenom platou. Zatvoreni koncept je često nužan za ispunjavanje tehničkih i okolišnih zahtjeva, osiguranje stabilne kvalitete komposta, smanjenje utjecaja na okolinu te lakše ishođenje potrebnih odobrenja.\nAko troškovi građenja sukladno Zakonu o gradnji ne budu prihvatljivi, Prijavitelju se realno ograničava mogućnost ulaska u investiciju, a istodobno se značajno povećavaju inicijalni troškovi koje bi morao samostalno sufinancirati. Time se smanjuje financijska izvedivost projekta, povećava rizik od odustajanja ili parcijalne realizacije, te se u startu demotiviraju potencijalni prijavitelji. Posljedično, smanjuje se broj kvalitetnih prijava i otežava ostvarenje ciljeva poziva – povećanje oporabe/recikliranja i smanjenje odlaganja biootpada."]
[19,"MARKO RUŽIĆ","UPUTE ZA PRIJAVITELJE,\n4.PRIHVATLJIVOST AKTIVNOSTI","Potrebno je zamijeniti tekst koji glasi:\n„građenje odnosno izvođenje radova, potrebnih za ugradnju opreme za recikliranje, sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23);“ i „2. Aktivnosti usluga stručnog nadzora građenja sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23);“\ntekstom koji glasi “građenje odnosno izvođenje radova, potrebnih za ugradnju opreme za recikliranje, sukladno Zakonu o gradnji (NN 155/2025);“ i „2. Aktivnosti usluga stručnog nadzora građenja sukladno Zakonu o gradnji (NN 155/2025)“."]
[20,"MARKO RUŽIĆ","UPUTE ZA PRIJAVITELJE,\n4.PRIHVATLJIVOST AKTIVNOSTI","Primjedba u okviru javnog savjetovanja o dokumentu UPUTE ZA PRIJAVITELJE – Poziv na dodjelu bespovratnih sredstava „Izgradnja i opremanje postrojenja za obradu reciklabilnog otpada“\n\nU članku:\n\n„4. PRIHVATLJIVOST AKTIVNOSTI\nPrihvatljive aktivnosti koje se mogu financirati u okviru ovog Poziva su:\n1. Aktivnosti vezane uz nabavu opreme za recikliranje: \n- nabava strojeva, uređaja i opreme za recikliranje;\n- montaža i podešavanje strojeva, uređaja i opreme za recikliranje;\n- građenje odnosno izvođenje radova, potrebnih za ugradnju opreme za recikliranje,  sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23);\n- sve ostale neophodne aktivnosti u svrhu puštanja u pogon nabavljene opreme za recikliranje.\n2. Aktivnosti usluga stručnog nadzora građenja sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23);\nNavedeno ne predstavlja iscrpnu listu, već može uključivati i sve ostale aktivnosti potrebne za izvođenje/realizaciju projekta…“\n\nPotrebno je zamijeniti tekst koji glasi:\n„građenje odnosno izvođenje radova, potrebnih za ugradnju opreme za recikliranje, sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23);“ i „2. Aktivnosti usluga stručnog nadzora građenja sukladno Pravilniku o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23);“\ntekstom koji glasi “građenje odnosno izvođenje radova, potrebnih za ugradnju opreme za recikliranje, sukladno Zakonu o gradnji (NN 155/2025);“ i „2. Aktivnosti usluga stručnog nadzora građenja sukladno Zakonu o gradnji (NN 155/2025)“.\n\nNaime, budući da se poziv zove „Izgradnja i opremanje postrojenja za obradu reciklabilnog otpada“, najviši iznos bespovratnih sredstava određen je na 1.600.000 EUR, a krajnji rok provedbe projekta određen je do 30. lipnja 2029. godine, a također u tekstu postoji napomena „Navedeno ne predstavlja iscrpnu listu, već može uključivati i sve ostale aktivnosti potrebne za izvođenje/realizaciju projekta“, smatramo da se u okviru poziva treba eksplicitno omogućiti izgradnja i opremanje novih građevina namijenjenih recikliranju, a ne samo nabava opreme i izvođenje jednostavnih radova i građevina, osobito ako su za predviđene nove građevine već riješeni imovinsko-pravni odnosi i ishođene pravomoćne građevinske dozvole, dakle ne potpadaju pod odredbe Pravilnika o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22 i 155/23).\nVG Čistoća d.o.o. ima pravo građenja i pravomoćne građevinske dozvole za projekte izgradnje kompostane za kompostiranje biootpada kapaciteta 2.300 t/god, čija je vrijednost procijenjena na oko 1.300.000 EUR, reciklažnog dvorišta za obradu glomaznog i građevnog otpada kapaciteta cca 1.500 t/god glomaznog i 2.400 t/god građevnog otpada, sortirnice ambalažnog otpada kapaciteta 4.000 t/god procijenjene vrijednosti 330.000 EUR te centra ponovne uporabe kapaciteta 134 t/god i procijenjene vrijednosti 900.000 EUR, čime bi se navedene količine otpada preusmjerile sa sadašnjeg zbrinjavanja odlaganjem na odlagalištu u sprječavanje nastanka otpada, recikliranje i proizvodnju sekundarnih sirovina, što je u potpunosti u skladu s ciljevima poziva.\nNa taj bi se način mjerljivo pridonijelo ciljevima izgradnje novih lokalnih kapaciteta za ponovnu uporabu i recikliranje otpada na području RH, u skladu s Planom gospodarenja otpadom Republike Hrvatske izgradnjom novih postrojenja za recikliranje, a ne samo nabavom nove opreme za već postojeća postrojenja. Također, za 6. najveći grad u Hrvatskoj, Grad Veliku Goricu, realizacijom ovih projekata bilo bi omogućeno postizanje zacrtanih ciljeva gospodarenja otpadom na lokalnoj razini, što bez izgradnje ovih građevina vjerojatno ne će biti moguće."]
[21,"NATALIA BOŽENA ZIELINSKA","UPUTE ZA PRIJAVITELJE,\n5. OPĆI ZAHTJEVI KOJI SE ODNOSE NA PRIHVATLJIVOST TROŠKOVA OPERACIJE/PROJEKTA","U poglavlju Uputa za prijavitelje koje se odnosi na troškove projekta, navedeno je da je mjera:\nUpravljanje projektom, administracija i tehnička koordinacija\n(angažiranje vlastitih ili vanjskih stručnjaka za poslove upravljanja i administracije projekta, financijsko upravljanje, izvještavanje, pripremu i provedbu javne nabave te ostale aktivnosti povezane s upravljanjem projektom) obvezna za provedbu projekta, uz napomenu da je korisnik dužan osigurati vlastita sredstva za provedbu navedene mjere.\nS obzirom na složenost projekata koji se prijavljuju u okviru ovog Poziva (izgradnja i opremanje postrojenja za recikliranje otpada, ostvarenje pokazatelja RCO34, regulatorne obveze, izvještavanje), troškovi upravljanja projektom predstavljaju nužan i izravan trošak provedbe, bez kojeg nije moguće osigurati pravilnu, zakonitu i uspješnu realizaciju projekta.\nIstovremeno, Uredba (EU) br. 651/2014 (GBER) u članku 18.  dopušta sufinanciranje troškova koji su nužni za provedbu ulaganja, uključujući i troškove savjetodavnih i upravljačkih usluga, osobito u kontekstu ulaganja u zaštitu okoliša i kružno gospodarstvo."]
[22,"HRVATSKA UDRUGA KOMPOSTANA","UPUTE ZA PRIJAVITELJE,\n5. OPĆI ZAHTJEVI KOJI SE ODNOSE NA PRIHVATLJIVOST TROŠKOVA OPERACIJE/PROJEKTA","Kategorija troška: Troškovi usluga, opreme i radova vezanih uz izgradnju i opremanje\n- izvedbu građevinskih, strojarskih, elektrotehničkih, obrtničkih i svih drugih radova potrebnih za stavljanje postrojenja u funkciju u skladu s pravomoćnim aktom na temelju kojeg može započeti izgradnja i/ili opremanje postrojenja (pripremni, zemljani, instalaterski i završni radovi, te ugradnja građevnih proizvoda, uređaja, opreme i postrojenja), \n- digitalizaciju praćenja tehnoloških procesa kompostiranja ili anaerobne digestije (senzori, računala i sl.), \n- sve ostale neophodne aktivnosti propisane zakonom u svrhu ishođenja uporabne dozvole za postrojenje za obradu biootpada.\n- troškovi usluga projektantskog nadzora na projektu\n- troškovi usluga koordinatora zaštite na radu u fazi izvođenja radova.\nKategorija troška: Promidžba i vidljivost projekta \nRiječ je o aktivnosti koja je za provedbu projekta nužna i obvezna. Predlaže se uvrštavanje troškova promidžbe i vidljivosti među prihvatljive troškove, uz jasno definirano ograničenje po projektu (npr. od 5.000,00 do 10.000,00 EUR). U navedeni iznos mogli bi se uključiti troškovi označavanja opreme, postavljanja informativnih ploča, objave članka u lokalnim i/ili internetskim medijima, organizacije završne konferencije projekta radi informiranja javnosti, izrade dodatnih promidžbenih materijala i slično. S obzirom na to da je navedena aktivnost obvezna u provedbi projekta, nije opravdano teretiti prijavitelja obvezom njezina samostalnog financiranja.\nKategorija troška: Horizontalne mjere projekta \nRiječ je o aktivnostima koje se u okviru projekta dodatno boduju. Predlaže se da se horizontalne mjere uvrštavaju kao prihvatljive aktivnosti samo u projekte koji ih doista planiraju provoditi i mogu ih kvalitetno provesti. U suprotnom se potencijalno potiče formalno, odnosno nekvalitetno provođenje horizontalnih mjera umjesto njihove stvarne i mjerljive implementacije s konkretnim učincima.\nDodatni troškovi koji bi se mogli ukazati su: npr. troškovi izgradnje trafostanice kojim bi se podržala nabava opreme/uređaja koji emitiraju nultu stopu emisije plinova ili čestica\nNabrojani prijedlozi za prihvatljivost troškova predstavljaju cjelovit i zaokružen projektni okvir te Prijavitelju omogućuju realno planiranje povećanja kapaciteta radi ispunjenja osnovne svrhe poziva, odnosno povećanja recikliranja i smanjenja odlaganja. Dodatno, uvrštavanje predloženih troškova osigurava se sljedeće:\n\n• tehnička izvedivost projekta (mogućnost izgradnje i opremanja postrojenja u skladu s važećim propisima i realnim potrebama procesa),\n• smanjuje rizik nepotpune ili parcijalne implementacije\n• povećava financijsku održivost i predvidljivost investicije, jer se ključni troškovi ne prebacuju na prijavitelja mimo logike poziva,\n• smanjuje mogućnost nepravilnosti i korekcija tijekom provedbe (posebno u segmentima javne nabave, vidljivosti i drugih proceduralnih obveza),\n• doprinosi usklađenosti s horizontalnim načelima i zahtjevima (energetska učinkovitost, informiranje javnosti, okolišni učinci), ali na način koji je izvediv i sadržajno opravdan,\n• potiče kvalitetnu pripremu i provedbu, čime se povećava stopa uspješnih prijava i realiziranih projekata te smanjuje broj odustajanja zbog financijskog i administrativnog opterećenja,\n\nZaključno, predložene izmjene ne proširuju projekt “umjetno”, nego uklanjaju ključne prepreke u pripremni i provedbi te omogućuju da ulaganje rezultira stvarnim povećanjem oporabe/recikliranja i smanjenjem odlaganja, što je temeljni \ncilj poziva."]
[23,"HRVATSKA UDRUGA KOMPOSTANA","UPUTE ZA PRIJAVITELJE,\n5. OPĆI ZAHTJEVI KOJI SE ODNOSE NA PRIHVATLJIVOST TROŠKOVA OPERACIJE/PROJEKTA","Predlaže se decidirano navesti u uputa za prijavitelje sljedeće troškove a koji su nužni kako bi se projekt pripremio za EU sufinanciranje:\nKategorija troška: Troškovi usluga vezanih uz aktivnosti pripreme dokumentacije projektnog prijedloga i ostale projektno-tehničke dokumentacije:\n- izrada Analize tržišta i dostupnosti biootpada \n- izrada Analize troškova i koristi,\n- izrada svih prijavnih obrazaca (klimatsko potvrđivanje, DNSH obrazac) odnosno Priprema projektnog prijedloga: samo pisanje i priprema projektnog prijedloga zahtijevaju specifična znanja i iskustvo u metodologiji pripreme EU projekata, koja prijavitelji često nemaju unutar vlastitih kapaciteta. Kvaliteta same prijave izravno ovisi o stručnosti izrade, kvaliteti argumentacije, pravilnom tumačenju uvjeta poziva te jasnoći i dokazivosti planiranih aktivnosti i troškova. Stoga je nužno da ova kategorija troška bude decidirano prihvatljiva u samom tekstu natječaja uz možebitna ograničenja oko visine samog troška pripreme projekta.\n- izrada potrebne dokumentacije u svrhu ishođenja rješenja nadležnog tijela o prihvatljivosti zahvata za okoliš, ukoliko je za zahvat obvezna procjena utjecaja na okoliš i/ili rješenja nadležnog tijela kojim se utvrđuje da za zahvat nije potrebno provesti procjenu utjecaja zahvata na okoliš ukoliko je za zahvat obvezna ocjena o potrebi procjene utjecaja na okoliš,\n- izrada i savjetovanje u svezi s izradom projektno-tehničke dokumentacije koja je potrebna za izgradnju, nadogradnju i/ili opremanje postrojenja za obradu biootpada: \n- izrada idejnog projekta za ishođenje lokacijske dozvole,\n- izrada glavnog projekta s troškovnikom, izrada izvedbenog projekta, izrada izvedenog stanja i izrada ostale projektantske dokumentacije za ishođenje pravomoćnog akta na temelju kojeg može započeti gradnja (građevinske dozvole),\n- izrada foto i arhitektonske dokumentacije postojećeg stanja, geomehanička, građevinska i konstruktivna istraživanja i sva ostala predistraživanja, \n- izrada geodetskih elaborata, geotehničkih elaborata, parcelacijskih elaborata i drugih geodetskih elaborata,\n- priprema dokumentacije o nadmetanju i provedba postupaka javne nabave radova, usluga i roba za izgradnju, nadogradnju i/ili opremanje postrojenja za obradu biootpada: pragovi su niski, a sama oprema je skupa. Na svakom projektu biti će potrebno provesti postupke javne nabave (neovisno da li je riječ o javnom naručitelju ili NOJN-u). Radi uspješnije provedbe projekta predlaže se uvođenje prihvatljivog troška (npr. angažman stručne podrške za pripremu i provedbu postupaka javne nabave). Najčešće nepravilnosti u provedbi projekata nastaju upravo u postupcima javne nabave. Samostalno provođenje tih postupaka može značajno ugroziti provedbu projekta, jer zahtijeva specifična i stručna znanja te iskustvo u primjeni relevantnih pravila i procedura."]
[24,"HRVATSKA UDRUGA KOMPOSTANA","UPUTE ZA PRIJAVITELJE,\n5. OPĆI ZAHTJEVI KOJI SE ODNOSE NA PRIHVATLJIVOST TROŠKOVA OPERACIJE/PROJEKTA","Predlažemo uvrstiti u prihvatljive kategorije troškova izvođenje radova sukladno Zakonu o gradnji, u skladu sa prethodno danim komentarom u točki PRIHVATLJIVOST AKTIVNOSTI!"]
[25,"HRVATSKA UDRUGA KOMPOSTANA","UPUTE ZA PRIJAVITELJE,\n6.3. Održivi razvoj","Projekt mora ispuniti minimalne uvjete energetske učinkovitosti kako bi se smatrao neutralnim. Kao aktivnost je predloženo poštivanje uvjeta za ishođenje energetskog certifikata razreda A, no u postojećim uvjetima prihvatljivosti troškova to nema smisla, osobito u kontekstu izgradnje koja se ograničava na radove sukladno Pravilniku o jednostavnim i drugim građevinama i radovima. Naime, ispunjenje zahtjeva za energetskim certifikatom razreda A u pravilu je realno i \ndokazivo tek kroz izgradnju postrojenja sukladno Zakonu o gradnji, pa je nužno da troškovi takve izgradnje budu prihvatljivi."]
[26,"HRVOJKA SKOKOVIĆ HARAŠIĆ","UPUTE ZA PRIJAVITELJE,\n7. PODNOŠENJE PROJEKTNOG PRIJEDLOGA","Molimo ljubazno pokušati smanjiti administrativno opterećenje dokumentacijom koja se smatra obveznom prilikom podnošenja projektnog prijedloga. Pohvalna su postupanja tijela poput MINGOR koji tijekom postupka vrednovanja iz PKK prakticiraju dohvat dokumentacije dostupne tijelima javne vlasti poput GFI POD, Izvatka iz registra stvarnih vlasnika i slično."]
[27,"HRVOJKA SKOKOVIĆ HARAŠIĆ","10.1.Provođenje postupka dodjele,\n10.1.2. Ocjenjivanje kvalitete projektnog prijedloga","Komentar kao za 6.1. i 6.3. odnosi se i na 4.8. s obzirom na to da u e-savjetovanju nije dostupan na uvid Obrazac 6 stoga se moli primijeniti istu analogiju pojašnjenja kriterija ocjene kao za 6.1. i 6.3."]
[28,"HRVOJKA SKOKOVIĆ HARAŠIĆ","10.1.Provođenje postupka dodjele,\n10.1.2. Ocjenjivanje kvalitete projektnog prijedloga","Kao i za 6.3. molimo jasnije raspisati sljedeći kriterij ocjene: 6.1. Kriterij ocjenjuje jesu li u sklopu projekta planirane aktivnosti koje promiču održivo korištenje prirodnih resursa obnovljive izvore energije ili se promoviraju energetske uštede\n\n Projekt ne predviđa aktivnosti koje promiču održivo korištenje prirodnih resursa obnovljive izvore energije ili se promoviraju energetske uštede – 0 bodova\n\n Projekt predviđa aktivnosti koje promiču održivo korištenje prirodnih resursa obnovljive izvore energije ili se promoviraju energetske uštede (npr. korištenje fotonaponskih panela isključivo za vlastite potrebe – 5 bodova \n\nNaime, ukoliko se, primjerice, nabavlja postrojenje koje je u skladu sa DNSH te koristi zelene resurse, navedeno samo po sebi jest aktivnost koja promiče korištenje prirodnih resursa OIE (posebice ako se nabavlja oprema nove generacije koja je ujedno i energetski učinkovita). Stoga je ovdje nužno pojasniti ocjenjuje li se zapravo dodatna mjera povrh svrhe i aktivnosti u okviru samog Projekta ili Prijavitelj može računati na bodove po ovom kriteriju već samim ulaganjem koje je u skladu sa svrhom i ciljevima Javnog poziva. Dodatno, bi li se dodatnom mjerom smatralo ulaganje u primjerice, električno radno vozilo u okviru opremanja postrojenja za obradu reciklabilnog otpada, a koje zamjenjuje vozilo koje je do tada korištenu u radu, a koje ima pogonski agregat na fosilna goriva."]
[29,"HRVOJKA SKOKOVIĆ HARAŠIĆ","10.1.Provođenje postupka dodjele,\n10.1.2. Ocjenjivanje kvalitete projektnog prijedloga","6.3. Kriterij ocjenjuje integrira li projekt više sektorskih tema zaštite okoliša (energetika, klimatske promjene)\n\n iz projektnog prijedloga nije jasno  integrira li projekt više sektorskih tema – 0 bodova\n\n u projektnom prijedlogu je jasno navedeno na koji način projekt integrira više sektorskih tema – 5 bodova\n\nMolimo Vas ili jasnije raspisati ovaj kriterij koji nosi 5 bodova tj. metodologiju ocjenjivanja istog ILI u Pojmovniku raspisati koje su sve sektorske teme prihvatljive u kontekstu ocjene po 6.3. te primjere koje nadležna tijela drže oglednima za \"jasan navod na koji način projekt integrira više sektorskih tema\"."]
[30,"HRVATSKA UDRUGA KOMPOSTANA","10.1.Provođenje postupka dodjele,\n10.1.2. Ocjenjivanje kvalitete projektnog prijedloga","Za kriterij 4. Dizajn i zrelost, točka 4.1 predlaže se razdvajanje bodovanja za različite vrste otpada  za omjer projektiranog kapaciteta i projicirane količine recikliranog materijala obzirom da postotci nisu realno ostvarivi za biootpad."]